SEO (оптимизация за търсачки) е процес на оптимизация на един сайт с цел той максимално да отговаря на изискванията на търсачките. Оптимизацията може да е за различни търсачки, като в България основно се целят по-добри позиции в Google.bg по определени ключови думи/фрази.
Важно е да се уточни, че при SEO оптимизацията се подобряват основно органичните резултати в търсачките. Платените резултати (Google Ads) са обект на друг вид маркетинг кампании (PPC или плащане на клик). Чрез SEO могат да се подобряват също локални (Google My Business) и видео резултати (основно YouTube).